



[image: ]MANUÁL čerpania a vyúčtovania finančných príspevkov z NŠC
Kategória A – B – C  platný pre rok 2026

Športovci sú na základe svojej výkonnosti na svetových súťažiach zaradení v NŠC do kategórií A, B, C. Zaradenie do kategórií je definované v internej smernici NŠC: Interná smernica o Zaradení športovcov do Národného športového centra 

Smernice a kritériá na zaradenie športovcov, link: https://narodnesportovecentrum.sk/zverejnenia/smernice

Formuláre a dokumenty potrebné k čerpaniu, link: https://narodnesportovecentrum.sk/zverejnenia/tlaciva-pre-sportovcov-a-trenerov (konkrétne „Tlačivá pre športovcov“)


I. PODMIENKY PRE ČERPANIE FINANČNÉHO PRÍSPEVKU 

1. Športovec má schválený finančný príspevok v EUR na obdobie od nadobudnutia jej účinnosti (deň po zverejnení zmluvy v Centrálnom registri zmlúv). Informáciu poskytne PhDr. Ľubica Nemečková, lubica.nemeckova@sportcenter.sk
2. NŠC má platnú zmluvu o spolupráci s príslušným športovým zväzom.
3. Športovec má podpísanú a platnú zmluvu s NŠC a podpísaný formulár GDPR.
4. Športovec vyplnil a zaslal Harmonogram športovej prípravy 
5. Športovec absolvoval preventívnu lekársku prehliadku (PLP) - nutné informovať resp. zaslať potvrdenie o absolvovaní prehliadky potvrdené športovým lekárom a funkčnú diagnostiku (testovanie) v NŠC. Termíny PLP si dohodnite:  lubica.nemeckova@sportcenter.sk , diagnostiky v NŠC: milan.kovac@sportcenter.sk. 


Športovec po splnení bodov 1-5 čerpá finančný príspevok pre:
6. seba a trénera po podpise Zmluvy so športovcom a trénerom.
7. Seba a trénera a iného člena realizačného tímu, ak člen RT podpíše Dohodu o realizácii činnosti pre NŠC.


1. Z rozpočtu NŠC je možné uhradiť sústredenie na základe cestovného príkazu, ktorý musí byť doručený do NŠC minimálne 14 dní pred plánovanou cestou (spätná refundácia nie je možná):
Možné výdavky:
1. Ubytovanie (na základe dokladu o zaplatení)
1. Stravu (podľa platného stravného v SR a do zahraničia a SR na daný rok) 
1. Prenájmy športovísk na sústredení (na základe dokladu o zaplatení)
1. Prenájom auta v zahraničí 
1. Letenky, cestovné lístky (vlak, bus)
1. Dopravu autom v zmysle Zmluvy/Dohody o použití MV (Zmluva o výpožičke služobného MV alebo Dohoda o použití vlastného MV za cenu lístka pravidelnej verejnej dopravy)

2. Z rozpočtu NŠC je možné uhradiť nákup materiálu, prenájmy, služby

Dôležité! 50% finančného príspevku je nutné vyčerpať do 30.06.2026. Posledné požiadavky na čerpanie financií  v roku 2026 v NŠC sú akceptované do dátumu 30.11.2026). 

Dôležité! CP musí byť vždy v súlade so zaslaným HŠP športovcova pre rok 2026. HŠP je potrebné priebežne aktualizovať a aktuálnu verziu poslať do NŠC.


II. ČERPANIE FINANČNÉHO PRÍSPEVKU– DVE MOŽNOSTI FINANCOVANIA:   A – FORMOU VYÚČTOVANIA, B – FORMOU FAKTÚRY (presný postup je uvedený nižšie): 


A. [bookmark: _Ref125462360]POSTUP PRI ČERPANÍ FORMOU VYÚČTOVANIA


V tomto prípade športovec vykonáva úhradu z vlastných zdrojov a svoje vynaložené náklady si refunduje spätne u NŠC.

SÚSTREDENIE:

Pred sústredením – CESTOVNÝ PRÍKAZ:
1. Najmenej 14 dní pred cestou je potrebné vyplniť a doručiť NŠC  1. stranu cestovného príkazu (CP)
s názvom CESTOVNÝ PRÍKAZ 2026. V prvom bode vyplníte svoje meno a ostatné náležitosti označené žltou. V prípade, že cestuje športovec s trénerom (členom RT), CP sa vyplní naraz za všetky osoby, ktoré budú prostriedky čerpať.  (Spolucestujúce osoby je potrebné uviesť na miesto im určené) (Majú podpísanú zmluvu športovec + tréner, resp. Dohodu o realizácii činnosti pre NŠC.)
2. Vyplnený CP pošlete e-mailom na adresu: katarina.kubincova@sportcenter.sk (bez podpisov). Dôležité je uviesť IBAN čísla účtu. Ten istý účet musí byť uvedený na zmluve spomínanej v bode I./3. Ak požadujete zálohu, je potrebné vyplniť Žiadanku na preddavok spolu s CP. V prípade zálohy bude pred sústredením zaslaná suma max. 80% z plánovaných výdavkov. Potvrdenie/zamietnutie Cestovného príkazu a prípadnej Zálohy odošle NŠC po kontrole e-mailom. (Pracovná cesta musí byť v súlade s HŠP)
3. V prípade použitia motorového vozidla je potrebné spísať Dohodu o použití vlastného MV za cenu lístka verejnej dopravy resp. podpísať Zmluvu o výpožičke MV (NŠC disponuje služobnými motorovými vozidlami, ktoré je možné si rezervovať) –  nutnosť dohodnúť si termíny v dostatočnom časovom predstihu športové oddelenie Mgr. Martin Kučera, OLY  martin.kucera@sportcenter.sk 


Po sústredení:

1. Najneskôr 10 dní po návrate nám e-mailom na adresu: katarina.kubincova@sportcenter.sk  pošlete vyplnený kompletný CESTOVNÝ PRÍKAZ 2026 (obe strany) s reálnym vyčíslením financovania.
1. V dohodnutom termíne (po kontrole a potvrdení zo strany NŠC) prinesie/pošle poštou športovec všetky relevantné doklady k vyúčtovaniu (pokladničné doklady, výpisy z banky, boarding pasy a pod.) pani Mgr. Kubincovej  do NŠC a zároveň priloží Správu zo sústredenia - Word dokument. V prípade osobného doručenia si termín vopred dohodnite telefonicky na t.č. Mgr.  Kubincová +421 2 3222 3672 alebo e-mailom na adrese: katarina.kubincova@sportcenter.sk

NÁKUP ŠPORTOVÉHO MATERIÁLU, PRENÁJMU, SLUŽIEB:

Refundácia:
Športovec si, v tomto prípade,  sám tovar, prenájom resp. službu uhradí z vlastných zdrojov a NŠC predloží  doklad o úhrade (orig. pokladničný doklad, faktúru a pod.), zároveň k tomu predloží výpis z banky – detail transakcie (účet musí byť vedený na športovca/trénera – číslo účtu musí korešpondovať s uzavretou Zmluvou) a podpísané Vyúčtovanie (dokument taktiež na stránke NŠC). Všetky podklady spolu odovzdá/pošle poštou na ekonomické oddelenie NŠC. Ekonomické oddelenie NŠC vyúčtovanie prekontroluje a následne športovcovi refundáciu potvrdí/zamietne. Vyrozumenie bude odoslané e-mailom.  Pri platbe v hotovosti je potrebné priložiť podpísané Čestné vyhlásenie .  


Dôležité:
· NÁKUP MATERIÁLU, PRENÁJOM A SLUŽBY NEMÔŽU, BEZ KONZULTÁCIE A ODSÚHLASENIA VOPRED, PRESIAHNUŤ SUMU 1699€ NAKOLKO TAKÉ NÁKUPY SA RIADIA ZÁKONOM O VEREJNOM OBSTARÁVANÍ. (ak nákup objedná a zaplatí zväz, čím prevzal povinnosti vyplývajúce zo zákona o verejnom obstarávaní, je možné požiadať NŠC o refakturáciu postupom „B“). 

· DLHODBÝ PRENÁJOM/SLUŽBY NIE JE MOŽNÉ HRADIŤ SPÄTNE

B. POSTUP PRI ČERPANÍ FORMOU OBJEDNÁVKY/FAKTÚRY 
V tomto prípade športovec nevykonáva úhradu z vlastných zdrojov, ale platba bude uskutočnená priamo dodávateľovi prostredníctvom  NŠC.

SÚSTREDENIE:

Pred sústredením – CESTOVNÝ PRÍKAZ + ŽIADANKA KLUBU/ZVÄZU:
1. Najmenej 14 dní pred vycestovaním je potrebné vyplniť 1. stranu cestovného príkazu (CP), link: https://narodnesportovecentrum.sk/zverejnenia/tlaciva-pre-sportovcov-a-trenerov
 s názvom CESTOVNÝ PRÍKAZ 2026. V prvom bode vyplníte svoje meno a ostatné náležitosti označené žltou. V prípade, že cestuje športovec s trénerom (členom RT), CP sa vyplní naraz za všetky osoby, ktoré budú prostriedky čerpať.  (Spolucestujúce osoby je potrebné uviesť na miesto im určené) (Majú podpísanú zmluvu športovec + tréner, resp. Dohodu o realizácii činnosti pre NŠC.). Zároveň sa vypisuje aj Žiadanka.
2. Vyplnený CP a Žiadanku pošlete e-mailom na adresy: katarina.kubincova@sportcenter.sk  (podpísané).
3. Žiadanku prekontrolujeme (v nadväznosti na HŠP) a odošleme Vám mailom vyjadrenie. Ak je všetko v poriadku, na Vami určený e-mail/adresu, odošleme Objednávku, ktorú je dodávateľ povinný obratom potvrdiť. 
4. V prípade použitia motorového vozidla je potrebné spísať Dohodu o použití vlastného MV za cenu lístka verejnej dopravy resp. podpísať Zmluvu o výpožičke MV (NŠC disponuje služobnými motorovými vozidlami, ktoré je možné si rezervovať) –  nutnosť dohodnúť si termíny v dostatočnom časovom predstihu s Mgr. Martin Kučera, OLY  martin.kucera@sportcenter.sk .





Po sústredení:

V dohodnutom termíne prinesie/pošle poštou športovec/klub/zväz všetky relevantné doklady k fakturácii (potvrdenú faktúru vystavenú klubom/zväzom - s presným rozpisom na odberateľa, ktorým je NŠC, doklady o úhrade + výpisy z banky, príp. letenky/boarding pasy a iné doklady preukazujúce zaplatenie výdavkov, ktoré majú byť refakturované) pani Mgr. Kubincovej v NŠC a zároveň Správu zo sústredenia - Word dokument. V prípade osobného doručenia si termín vopred dohodnite telefonicky na t.č. Mgr.  Kubincová +421 2 232 223 672 alebo e-mailom na adrese: katarina.kubincova@sportcenter.sk



NÁKUP ŠPORTOVÉHO MATERIÁLU, PRENÁJMU A SLUŽIEB NA FAKTÚRU PRIAMO ADRESOVANÚ NA NŠC
 
Športovec pošle e-mailom vyplnenú a podpísanú Žiadanku na nákup tovarov a služieb e-mailom na adresu: katarina.kubincova@sportcenter.sk. Ekonomické oddelenie si v spolupráci so športovým oddelením žiadanku potvrdí (aby súhlasila s HŠP) a následne zašle na Vami určený e-mail/adresu  objednávku priamo dodávateľovi,  v kópii športovcovi. Dodávateľ zašle faktúru priamo na NŠC, ktoré túto faktúru uhradí .
Dôležité: V žiadanke nesmie chýbať e-mail kam zašleme objednávku, údaje dodávateľa + dodacia adresa športovca v prípade, že by sa jednalo o tovar. (Na nákupy z web stránok/e-shopov je potrebné využiť spôsob A., nakoľko NŠC nemá možnosť vytvárať objednávky priamo na Vami zvolených web stránkach/e-shopoch)  



III. DÔLEŽITÉ INFORMÁCIE

1. V prípade, že žiadanka a iné dokumenty ostanú bez podpisu je potrebné, aby si športovec raz za čas dohodol termín v NŠC s. p. Mgr. Katarínou Kubincovou e-mailom: katarina.kubincova@sportcenter.sk alebo telefonicky 00421 2 3222 3672, osobne sa dostavil na Ekonomické oddelenie a dodatočne popodpisoval všetky tlačivá, aby si splnil všetky administratívne podmienky pre čerpanie finančných príspevkov v NŠC. 

2. Výška finančných príspevkov je stanovená Zmluvou a túto nie je možné presiahnuť. V prípade, že NŠC obdrží podklady/Žiadanku, ktoré budú nad rámec poskytnutých fin. príspevkov, bude táto platba/nákup zamietnutá. Športovec bude informovaný e-mailom. 

3. Všetky vyššie menované výdavky sú hradené na  základe vyúčtovania alebo faktúry z fin. príspevkov športovca.

4. Posledné požiadavky na čerpanie finančných prostriedkov (CP, žiadanka, vyúčtovanie) budú v roku 2025 v NŠC akceptované do dátumu 30.11.2026. Po uvedenom dátume sa uskutočnia už iba vyúčtovania resp. doúčtovania na základe predložených dokladov po sústredení a platby faktúr na základe žiadanky/objednávky.


Prílohy: 
Formuláre a dokumenty potrebné k čerpaniu, link: https://narodnesportovecentrum.sk/zverejnenia/tlaciva-pre-sportovcov-a-trenerov (konkrétne „Tlačivá pre športovcov“)

